કાલાની સ્ટોરી શરુ થાય છે એક એનિમેટેડ સ્ટોરી કહેનારી ડિવાઈસ થી, જે તમે બાહુબલીમાં જોઈ હશે. અહીં જમીનના મહત્વની સાથે સાથે સત્તાની લાલચમાં કરવામાં આવતા ગરીબો પરના અત્યાચારને પણ દર્શાવવામાં આવ્યા છે. ફિલ્મની સ્ટોરી અત્યંત ઝડપથી વર્તમાન સમયમાં આવી જાય છે. દુષ્ટ અને ભ્રષ્ટ નેતા ધારાવીનો વિનાશ કરીને તેને ડિજિટલ ધારાવીના રુપમાં બદલવા માંગે છે. સુપરસ્ટાર રજનીકાંતનું ‘કાલા’ના નામથી એક કેઝ્યુઅલ પણ પ્રેમાળ ઈન્ટ્રોડક્શન આપવામાં આવ્યું છે, જેનું આખું નામ કારીકાલન છે. ફિલ્મ ત્યારે પક્કડ જમાવે છે જ્યારે એ નક્કી થઈ જાય છે કે કાલા ધારાવીનો કિંગ બની ગયો છે અને તેને ટક્કર આપવાનો કોઈનામાં દમ નથી.